****



****

**ΑΝΑΚΟΙΝΩΣΗ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΥΠΟΒΟΛΗ ΠΡΟΤΑΣΕΩΝ ΚΑΙΝΟΤΟΜΩΝ ΕΠΙΧΕΙΡΗΜΑΤΙΚΩΝ ΙΔΕΩΝ**

**για την υλοποίηση του έργου INTECMED του Προγράμματος ENI CBC MED 2014-2020**

**Καταληκτική Ημερομηνία Υποβολής Επιχειρηματικών Ιδεών**

**~~31/01/2022~~ 28/02/2022 (Παράταση)**

**Απόφαση αρ. πρωτ.: 685/26-01-2022**

Περιεχόμενα

[Γενικές Πληροφορίες 3](#_Toc89953625)

[Ιστορικό 3](#_Toc89953626)

[Ανάλυση πρόσκλησης 5](#_Toc89953627)

[1. Ιστορικό 5](#_Toc89953628)

[2. Στόχοι της πρόσκλησης εκδήλωσης ενδιαφέροντος 6](#_Toc89953629)

[3. Εξέλιξη έργου INTECMED: Επιλογή, καθοδήγηση και χρηματοδότηση 7](#_Toc89953630)

[4. Κριτήρια επιλεξιμότητας για την Πρόσκληση εκδήλωσης ενδιαφέροντος για Καινοτόμες Επιχειρηματικές Ιδέες (Φάση 0) 9](#_Toc89953631)

[4.1. Κριτήρια Επιλεξιμότητας των αιτούντων (δηλ. κύριος αιτών και συν-αιτών/αιτούντων) 9](#_Toc89953632)

[4.2. Επιλεξιμότητα των προτάσεων 11](#_Toc89953633)

[4.3. Ρήτρες και Κώδικας Δεοντολογίας 11](#_Toc89953634)

[5. Τρόπος υποβολής αίτησης και διαδικασίες που πρέπει να ακολουθηθούν 13](#_Toc89953635)

[5.1. Μορφές αιτήσεων 13](#_Toc89953636)

[5.2. Διαδικασία αίτησης 14](#_Toc89953637)

[5.3. Προθεσμία υποβολής αιτήσεων 15](#_Toc89953638)

[5.4. Περισσότερες πληροφορίες σχετικά με τη διαδικασία υποβολής αιτήσεων 15](#_Toc89953639)

[6. Αξιολόγηση και επιλογή αιτήσεων 16](#_Toc89953640)

[7. Κοινοποίηση των αποτελεσμάτων της αξιολόγησης 18](#_Toc89953641)

[8. Προβολή 19](#_Toc89953642)

[9. Πνευματική ιδιοκτησία 19](#_Toc89953643)

[10. Απόρρητο και προστασία προσωπικών δεδομένων 19](#_Toc89953644)

[11. Αποδοχή των βάσεων και της νομοθεσίας 20](#_Toc89953645)

[12. Κατάλογος παραρτημάτων 20](#_Toc89953646)

[13. Πληροφορίες 20](#_Toc89953647)

# Γενικές Πληροφορίες

Έχοντας υπόψη:

1. *το ν. 4497/2017 “Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις.”, Μέρος Β “Εκσυγχρονισμός της Επιμελητηριακής Νομοθεσίας”*
2. *τον* Ν. 4782/2021 (ΦΕΚ Α΄36) *«Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία»* με τον οποίο, μεταξύ άλλων, τροποποιείται ή/και αντικαθίσταται μεγάλος αριθμός διατάξεων του Ν. 4412/2016 (ΦΕΚ Α΄147).
3. Τον ν. 4412/2016 (Α’ 147) “Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»
4. *την ΥΠΑΣΗΔ Αριθμ. 300488/ΥΔ1244 Σύστημα διαχείρισης και ελέγχου των προγραμμάτων συνεργασίας του στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»*
5. το ν. 4314/2014 (ΦΕΚ 265/Α/23.12.2014) για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020
6. το ν. 4270/2014 (Α'143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ)–δημόσιο λογιστικό και άλλες διατάξεις*»**,**
7. το ν. 3861/2010 (Α’ 112)«*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
8. Το εγκεκριμένο τεχνικό δελτίο του έργου INTECMED με κωδικό έργου B\_A.2.1\_0063 καθώς και το χρονοδιάγραμμα των δράσεων και τον αναλυτικό προϋπολογισμό τους.
9. Την από 01-09-2020 σύμβαση χρηματοδότησης του έργου «INTECMED – Incubators for innovation and technological transfer in the Mediterranean" και τα παραρτήματα αυτής.
10. την υπ. αριθ. 641/14-09-2020 απόφαση της Διοικητικής Επιτροπής του Επιμελητηρίου Αχαΐας περί αποδοχής της υλοποίησης του ευρωπαϊκού έργου INTECMED του προγράμματος ENI CBC MED 2014-2020.
11. Την υπ’αριθμ 681/13-12-2021 απόφαση της Διοικητικής Επιτροπής του Επιμελητηρίου Αχαίας περι έγκρισης του σχεδίου της Ανακοίνωσης Πρόσκλησης για Υποβολή Προτάσεων Καινοτόμων Επιχειρηματικών Ιδεών.
12. Την υπ’αριθμ. 685/26-01-2022 απόφαση της Διοικητικής Επιτροπής του Επιμελητηρίου Αχαίας περι έγκρισης της παράτασης έως 28-2-2022 της Πρόσκλησης για Υποβολή Προτάσεων Καινοτόμων Επιχειρηματικών Ιδεών.

# Ιστορικό

Το έργο **INTECMED** έχει χρονοδιάγραμμα υλοποίησης 30 μηνών, από 1-9-2020 έως 28-02-2023. Σε περίπτωση που παραταθεί ο χρόνος υλοποίησης του έργου θα παρατείνονται αντιστοίχως και οι συμβάσεις μίσθωσης έργου χωρίς μεταβολή του οικονομικού τους αντικειμένου. Σε κάθε περίπτωση οι συμβατικές υποχρεώσεις των υποψηφίων ολοκληρώνονται με την οριστική παραλαβή του έργου και την έγκριση της τελικής αναφοράς (φυσικό και οικονομικό αντικείμενο) από την διαχειριστική αρχή του προγράμματος.

Στο πλαίσιο του Διασυνοριακού Ευρωπαϊκού Συγχρηματοδοτούμενου Προγράμματος, ENI CBC MED 2014-2020, το Επιμελητήριο Αχαΐας συμμετέχει ως Επικεφαλής Εταίρος στο στρατηγικό έργο με τίτλο **«INTECMED - Incubators for innovation and technological transfer in the Mediterranean»** - (Θερμοκοιτίδες για την μεταφορά καινοτομίας και τεχνολογίας στη Μεσόγειο) και ακρωνύμιο «INTECMED»,με κωδικό έργου Β\_Α.2.1\_0063, το οποίο εγκρίθηκε στην πρόσκληση για Στρατηγικά Έργα του Προγράμματος ENI CBC MED 2014-2020,ειδικός στόχος A.2 - Υποστήριξη στην εκπαίδευση, την έρευνα, την τεχνολογική ανάπτυξη και την καινοτομία (Προώθηση της οικονομικής και κοινωνικής ανάπτυξης) και Άξονα Προτεραιότητας A. 2.1 -\ Υποστήριξη της τεχνολογικής μεταφοράς και εμπορευματοποίησης των αποτελεσμάτων της έρευνας.

Το Εταιρικό Σχήμα αποτελείται από:

1. Επικεφαλής Εταίρος: Επιμελητήριο Αχαΐας
2. Εταίρος 2: Πανεπιστήμιο Πατρών- Ειδικός Λογαριασμός Κονδυλίων Έρευνας
3. Εταίρος 3: ASCAME-Ένωση Εμπορικών και Βιομηχανικών Επιμελητηρίων της Μεσογείου
4. Εταίρος 4: Επιμελητήριο Εμπορίου, Βιομηχανίας, Υπηρεσιών και Ναυτιλίας της Σεβίλλης
5. Εταίρος 5: Τεχνολογικός Οργανισμός Ανδαλουσίας
6. Εταίρος 6: Εμπορικό & Βιομηχανικό Επιμελητήριο της Cap Bon
7. Εταίρος 7 : Εθνική Υπηρεσία Προώθησης Επιστημονικής Έρευνας
8. Εταίρος 8 : Συνομοσπονδία Ευρωπαϊκών-Αιγυπτιακών Επιχειρηματικών Συνδέσμων
9. Εταίρος 9 : Ίδρυμα Ανάπτυξης SEKEM
10. Συνδεδεμένος Εταίρος : Ομοσπονδία Αιγυπτιακών Εμπορικών Επιμελητηρίων "Alexandria Chamber"

Ο γενικός στόχος του Έργου INTECMED συνίσταται στην ανάπτυξη ολοκληρωμένων οικοσυστημάτων καινοτομίας σε τοπικό επίπεδο για την υποστήριξη της μεταφοράς τεχνογνωσίας και της εμπορευματοποίησης των ερευνητικών αποτελεσμάτων, προκειμένου να βελτιωθούν οι σχέσεις μεταξύ των διαφόρων παραγόντων της καινοτομίας, ιδίως της επιστημονικής κοινότητας, των βαθμίδων εκπαίδευσης, του δημόσιου και του ιδιωτικού τομέα (κυρίως Μικρομεσαίες Επιχειρήσεις), αλλά και τους πολίτες. Η πηγή έμπνευσης για αυτό το έργο ήταν η καινοτόμος και επιτυχημένη διοργάνωση της έκθεσης Μεταφοράς Τεχνογνωσίας PATRΑS IQ, ενώ η προετοιμασία και η υποβολή για χρηματοδότηση επετεύχθη χάρη στην κοινή πρωτοβουλία του Επιμελητηρίου Αχαΐας και του Πανεπιστημίου Πάτρας.

Απώτερος στόχος του έργου είναι η εξέλιξη της Patras IQ σε ένα ολοκληρωμένο μηχανισμό στήριξης καινοτόμων ιδεών και ωρίμανσής τους σε πραγματικά επιχειρηματικά πλάνα και επιχειρήσεις.

**Ομάδες στόχος** και **τελικοί ωφελούμενοι** είναι:

* Δημόσιοι φορείς
* Ακαδημαϊκά και Ερευνητικά ιδρύματα
* Μικρομεσαίες Επιχειρήσεις
* Ερευνητές
* Πρωτοπόροι σε καινοτομία
* Πολίτες (συμπεριλαμβανομένων των νέων και των γυναικών )
* Οι εταίροι του έργου

# Ανάλυση πρόσκλησης

Οι παρούσες οδηγίες καθορίζουν τους κανόνες για την υποβολή, την επιλογή και την υλοποίηση των δράσεων στο πλαίσιο της παρούσας πρόσκλησης εκδήλωσης ενδιαφέροντος, σύμφωνα με τους κανόνες του προγράμματος ENI CBC MED, οι οποίοι ισχύουν για την παρούσα πρόσκληση (διατίθεται στη διεύθυνση <http://www.enicbcmed.eu/home> ).

# Ιστορικό

Οι περιφέρειες που συμμετέχουν στο έργο INTECMED είναι ετερογενείς ως προς την καινοτομία, αλλά μοιράζονται μια κοινή πρόκληση: να ξεπεράσουν το εμπόδιο των διαφορετικών παραγόντων διαμέσου μέσω της εργασίας προς την καινοτομία σε τοπικό επίπεδο, συντονίζοντας τις δράσεις τους, επιτυγχανοντας συνέργειες. Για το λόγο αυτό, το INTECMED στοχεύει στην ανάπτυξη ενός ολοκληρωμένου οικοσυστήματος καινοτομίας σε τοπικό επίπεδο για την υποστήριξη της τεχνολογικής μεταφοράς και εμπορευματοποίησης των ερευνητικών αποτελεσμάτων. Το έργο θα χρησιμοποιήσει μια μεθοδολογία ενός μηχανισμού μετασχηματισμού της καινοτομίας σε ώριμη επιχειρηματική ιδέα για να αναπτύξει ένα κοινό όραμα για το πώς να δημιουργηθούν νεοφυείς επιχειρήσεις ξεπερνώντας την ελλειψη εμπειρίας και το χάσμα μεταξύ της ακαδημαϊκής γνώσης και της επιχειρηματικής ανάπτυξης. Αυτή η μεθοδολογία θα εφαρμοστεί με τη δημιουργία περιφερειακών συμμαχιών, σημείων διευκόλυνσης, προγραμμάτων καθοδήγησης και εκθέσεων καινοτομίας, όπου επενδυτές και καινοτόμοι θα έχουν την ευκαιρία να ανταλλάξουν τις ιδέες τους και τις επιχειρηματικές τους ευκαιρίες. Μέσω των προγραμμάτων καθοδήγησης, θα ενθαρρυνθεί η ανάπτυξη δεξιοτήτων στον επιχειρηματικό σχεδιασμό, η εμπορευματοποίηση των ερευνητικών αποτελεσμάτων τουλάχιστον 48 επιχειρηματιών και ερευνητών και θα δημιουργηθούν τουλάχιστον 2 νέες εταιρίες τεχνοβλαστοί (spin-offs).

# Στόχοι της πρόσκλησης εκδήλωσης ενδιαφέροντος

Η παρούσα πρόσκληση για επιχειρηματικές ιδέες, αποσκοπεί στον εντοπισμό και την επιλογή 48 επίδοξων επιχειρηματιών (12 ανά συμμετέχουσα χώρα), με μια καινοτόμο επιχειρηματική ιδέα η οποία θα αναπτυχθεί και θα βελτιστοποιηθεί με την υποστήριξη του έργου INTECMED.

Οι επίδοξοι επιχειρηματίες που θα επιλεγούν θα συμμετάσχουν, σύμφωνα με τα βήματα και τις μεθόδους που περιγράφονται στο άρθρο 3, σε μια επιχειρηματική διαδρομή εκπαίδευσης και καθοδήγησης. Τρεις από τους επίδοξους επιχειρηματίες που θα επιλεγούν ανά χώρα θα υποστηριχθούν επίσης οικονομικά στις επιχειρηματικές τους δραστηριότητες, σε ειδική πρόσκληση για την ενίσχυση του επιχειρηματικού τους σχεδίου, η οποία θα προκηρυχθεί μετά την ολοκλήρωση της εκπαίδευσης και της καθοδήγησης (βλ. πληροφορίες της Φάσης 2 παρακάτω και το Παράρτημα Α).

Η παρούσα πρόσκληση εκδήλωσης ενδιαφέροντος συνάδει με τον στόχο του έργου INTECMED, ο οποίος είναι η υποστήριξη της τεχνολογικής μεταφοράς και εμπορικής εκμετάλλευσης των ερευνητικών αποτελεσμάτων, καθώς και η προώθηση και η υποστήριξη καινοτόμων επιχειρηματικών μοντέλων. Η συγκεκριμένη παρέμβαση θα έχει σημαντικό οικονομικό και κοινωνικό αποτέλεσμα, συμβάλλοντας στη δημιουργία ενός ευνοϊκού περιβάλλοντος για την επιχειρηματικότητα, την καινοτομία και την απασχόληση.

Συνεπώς, η παρούσα πρόκληση αποτελεί το έναυσμα μιας δομημένης διαδικασίας που εγγυάται τα ακόλουθα βήματα, σύμφωνα με τη μεθοδολογία μηχανισμού μετασχηματισμού της καινοτομίας σε ώριμη επιχειρηματική ιδέα, που αναπτύχθηκε από το έργο ΙΝΤΕCMED:

1. Επιλογή 12 καινοτόμων επιχειρηματικών ιδεών σε κάθε χώρα
2. Δραστηριότητα κατάρτισης και καθοδήγησης
3. Ανάπτυξη Επιχειρηματικών Σχεδίων
4. Επιλογή προς επιχορήγηση 3 επιχειρηματικών σχεδίων ανά χώρα
5. Διαχείριση επιχορηγήσεων: εκτέλεση και αιτιολόγηση των χρηματοδοτούμενων δραστηριοτήτων

# Εξέλιξη έργου INTECMED: Επιλογή, καθοδήγηση και χρηματοδότηση

Η αλληλουχία εκτέλεσης των εργασιών του INTECMED, εκκινεί από την παρούσα πρόσκληση εκδήλωσης ενδιαφέροντος για επιχειρηματικές ιδέες και περιλαμβάνει τις ακόλουθες φάσεις:

**Φάση 0 - Επιλογή Επιχειρηματικών Ιδεών**

Μετά την έναρξη και κατόπιν ολοκλήρωσης της παρούσης πρόσκλησης, όλες οι επιχειρηματικές ιδέες που θα παραληφθούν σε κάθε μια περιοχή υλοποίησης του INTECMED θα αξιολογηθούν, σύμφωνα με τα κριτήρια που περιγράφονται σε αυτό το κείμενο της πρόσκλησης, από τις Περιφερειακές Επιτροπές που έχουν οριστεί σε κάθε μια από τις 4 συμμετέχουσες χώρες. Η Περιφερειακή Επιτροπή είναι η Επιτροπή Επιλογής που ορίζεται με την ευθύνη να συντελεί στην επιλογή των τελικών επιχειρηματικών ιδεών. Η Περιφερειακή Επιτροπή αποτελείται από εκπροσώπους των εταίρων του έργου, μέλη της Περιφερειακής Συμμαχίας για τη Μεταφορά Καινοτομίας και εκπροσώπους του περιφερειακού οικοσυστήματος καινοτομίας ή άλλους ειδικούς.

Όλοι οι επιλέξιμοι υποψήφιοι θα κληθούν να παρουσιάσουν την επιχειρηματική τους ιδέα, σε ιδιωτική συνέντευξη με την περιφερειακή επιτροπή που έχει οριστεί για την Περιφέρεια Δυτικής Ελλάδας μέσω του INTECMED, ώστε να διασφαλιστεί η εμπιστευτικότητα σε αυτά τα πρώτα στάδια.

Μόνο οι 12 επιχειρηματικές ιδέες με υψηλότερη βαθμολογία ανά περιοχή υλοποίησης του έργου INTECMED (48 συνολικά), σύμφωνα με τα κριτήρια επιλογής που περιγράφονται στο κείμενο της παρούσης πρόσκλησης, θα κληθούν να συμμετάσχουν στο πρόγραμμα καθοδήγησης του INTECMED και στη συνέχεια να διαγωνιστούν για την απονομή των επιχορηγήσεων.

Το αποτέλεσμα της Φάσης 0 θα είναι η λίστα των επιλεγμένων επιχειρηματικών ιδεών που θα λάβουν καθοδήγηση σε κάθε περιοχή INTECMED.

**Φάση 1 - Εκπαίδευση και Καθοδήγηση**

Οι 12 επιχειρηματικές ιδέες ανά περιοχή υλοποίησης του έργου INTECMED που θα επιλεγούν (48 συνολικά) θα συμμετάσχουν σε ένα πρόγραμμα καθοδήγησης, εστιασμένο στην ενίσχυση των επιχειρηματικών δεξιοτήτων και ικανοτήτων, που είναι απαραίτητες για τον καθορισμό και την βελτιστοποίηση της επιχειρηματικής ιδέας και την διασφάλιση μιας επιτυχημένης επιχειρηματικής πορείας.

Το πρόγραμμα καθοδήγησης INTECMED θα παρέχει ένα **σύνολο εργαλείων** που στοχεύουν στην υποστήριξη και συμβουλευτική των συμμετεχόντων κατά τη διάρκεια μιας περιόδου 6 μηνών, από τον Μάρτιο έως τον Αύγουστο του 2022:

• Συνεργατικοί χώροι

• Κοινό πρόγραμμα κατάρτισης σε βασικούς τομείς εξειδίκευσης: επιχειρηματικότητα και χρηματοοικονομικά, πωλήσεις, ανάπτυξη προϊόντων και νομικά θέματα

• Εξατομικευμένη καθοδήγηση σε διαφορετικούς τομείς, σύμφωνα με τις ανάγκες της κάθε επιχειρηματικής ιδέας

• Δραστηριότητες δικτύωσης, σε περιφερειακό και διεθνές επίπεδο

Κατά τη διάρκεια αυτής της διαδικασίας, οι συμμετέχοντες θα έχουν την ευκαιρία να βελτιώσουν και να επικυρώσουν τα επιχειρηματικά τους μοντέλα, καθώς και να προετοιμάσουν ένα πλήρες επιχειρηματικό και οικονομικό σχέδιο.

Το πρόγραμμα καθοδήγησης INTECMED θα πραγματοποιηθεί εντός των Περιφερειακών Σημείων Διευκόλυνσης Καινοτομίας τα οποία θα εγκατασταθούν στα σημεία που έχουν οριστεί από τους φορείς του έργου που έχουν την ευθύνη υποστήριξης τους. Στην Περιφέρεια Δυτικής Ελλάδας, το Περιφερειακό Σημείο Διευκόλυνσης Καινοτομίας, βρίσκεται εγκατεστημένο στο Πανεπιστήμιο Πατρών (Πανεπιστημιούπολη Ρίο, ΤΚ 26500) το οποίο έχει και την ευθύνη υποστήριξης.

**Φάση 2: Επιλογή και χρηματοδότηση των περισσότερο υποσχόμενων επιχειρηματικών ιδεών**

Οι συμμετέχοντες που θα ολοκληρώσουν επιτυχώς τη φάση 1, θα είναι επιλέξιμοι να διαγωνιστούν για την ανάθεση οικονομικής υποστήριξης για την επιχειρηματική τους ιδέα, μέσω επιχορήγησης:

• 30.000 ευρώ για την 1η θέση σε κάθε χώρα,

• 20.000 για τη 2η θέση σε κάθε χώρα και

• 10.000 για την 3η θέση σε κάθε χώρα

Οι επιχορηγήσεις θα χρησιμοποιηθούν για τη χρηματοδότηση των δραστηριοτήτων που σχετίζονται άμεσα με την ανάπτυξη των επιχειρηματικών σχεδίων. Στο παρόν έγγραφο, παρέχεται περιγραφή των επιλέξιμων δαπανών και δράσεων. **Η επιχορήγηση θα έχει τη μορφή χρηματοδότησης εξοφλημένων και επαληθευμένων - πιστοποιημένων δαπανών**.

Στην Περιφέρεια Δυτικής Ελλάδας, η Περιφερειακή Επιτροπή θα αξιολογήσει τις αιτήσεις για τις επιχορηγήσεις, αναλύοντας ως κύρια έγγραφα τα υποβληθέντα επιχειρηματικά σχέδια. Στο παρόν έγγραφο, παρέχονται τα κριτήρια αξιολόγησης που θα εφαρμοστούν. Η περιφερειακή επιτροπή διατηρεί το δικαίωμα να μην χορηγήσει όλα τα διαθέσιμα κονδύλια, εάν οι υποψήφιοι δεν φτάσουν τα κατώτατα όρια αξιολόγησης.

# Κριτήρια επιλεξιμότητας για την Πρόσκληση εκδήλωσης ενδιαφέροντος για Καινοτόμες Επιχειρηματικές Ιδέες (Φάση 0)

# Κριτήρια Επιλεξιμότητας των αιτούντων (δηλ. κύριος αιτών και συν-αιτών/αιτούντων)

Δικαιούχοι της δράσης του έργου INTECMED μπορεί να είναι τόσο φυσικά όσο και νομικά πρόσωπα που πληρούν τις ακόλουθες προϋποθέσεις:

1. Να είναι εγκατεστημένοι σε μία από τις ακόλουθες περιοχές:

|  |  |
| --- | --- |
| Χώρα | Επιλέξιμες Περιοχές |
| Ελλάδα | Περιφέρεια Δυτικής Ελλάδας |

1. Να είναι άμεσα υπεύθυνοι για την προετοιμασία και τη διαχείριση της δράσης με τον/τους συναιτών/ούντες, χωρίς να ενεργεί ως ενδιάμεσος.
2. Στην περίπτωση νομικών προσώπων, δηλαδή νόμιμα εγκατεστημένων εταιρειών, πρέπει να πληρούν τις ακόλουθες πρόσθετες προϋποθέσεις:
   1. να συμμορφώνονται με τη Σύσταση 2003/361/EC2 της Ευρωπαϊκής Επιτροπής και τον οδηγό χρήσης ΜΜΕ. Συνοπτικά, τα κριτήρια που ορίζουν μια ΜΜΕ είναι: (α) Ανεξάρτητη (δεν συνδέεται ή δεν ανήκει σε άλλη επιχείρηση), σύμφωνα με τη Κοινοτική Σύσταση 2003/361/ΕΚ. (β) Αριθμός εργαζομένων σε Ετήσια Μονάδα Εργασίας (ΕΜΕ) λιγότερος από 250· (γ) Ετήσιος κύκλος εργασιών μικρότερος ή ίσος των 50 εκατ. ευρώ Ή το σύνολο του ετήσιου ισολογισμού να είναι μικρότερο ή ίσο με 43 εκατ. ευρώ.
   2. Οι νεοφυείς επιχειρήσεις που δεν έχουν ακόμη ετήσιο κύκλο εργασιών ή ισολογισμούς θεωρούνται επίσης επιλέξιμες, δεδομένου ότι πληρούν τα κριτήρια (α) και (β) της παραπάνω ενότητας κατά την ώρα της υποβολής.
   3. να μην υπερβαίνουν, με την επιδότηση του έργου, το ανώτατο όριο των 200.000 ευρώ σε κρατική ενίσχυση για περίοδο τριών οικονομικών ετών, σύμφωνα με τον κανόνα de minimis που ορίζει ο κανονισμός (ΕΚ) 1407/2013·
   4. η ημερομηνία ίδρυσής τους πρέπει να είναι μικρότερη των 4 ετών από την ημερομηνία λήξης της παρούσης πρόσκλησης

Αρχικά, 8 από τις 12 διαθέσιμες θέσεις στην Περιφέρεια Δυτικής Ελλάδας θα προορίζονται για φυσικά πρόσωπα, προκειμένου να προωθηθεί η δημιουργία νέων επιχειρήσεων. Έτσι, μόνο 4 θέσεις θα είναι διαθέσιμες για ήδη υπάρχουσα νομικά πρόσωπα. Εάν δεν καλυφθούν οι 8 θέσεις για φυσικά πρόσωπα (λόγω μειωμένου αριθμού αιτήσεων ή λόγω χαμηλής ποιότητας), οι διαθέσιμες θέσεις θα προσφερθούν στα νομικά πρόσωπα της εφεδρικής λίστας.

**4.1.1 Αιτούντες: κύριος αιτών και μέλη ομάδων**

Οι αιτήσεις μπορούν να υποβληθούν είτε ατομικά από ένα πρόσωπο (φυσικό ή νομικό) είτε από ομάδες. Η ομάδα θα εκπροσωπείται από τον «κύριο αιτών» και τα υπόλοιπα μέλη της ομάδας θα θεωρούνται «συν-αιτούντες». Στο εξής θα αναφέρονται ως «αιτούντες».

**Κύριος Αιτών**

Οι κύριοι αιτούντες, οι συν-αιτούντες και, σε περίπτωση νομικών προσώπων, τα πρόσωπα που έχουν εξουσίες εκπροσώπησης, λήψης αποφάσεων ή ελέγχου επί του κύριου αιτούντος, οι συν-αιτούντες και οι συνδεδεμένες οντότητες ενημερώνονται ότι, εάν βρίσκονται σε μία από τις καταστάσεις εντοπισμού ή αποκλεισμού σύμφωνα με το άρθρο 52.2.vi των Κανόνων Εφαρμογής του ENI CBC MED[[1]](#footnote-2), προσωπικά στοιχεία (ονομασία, όνομα φυσικού προσώπου, διεύθυνση, νομική μορφή και όνομα και ονομασία των προσώπων με εξουσία εκπροσώπησης, απόφασης ή ελέγχου, εάν πρόκειται για νομικό πρόσωπο) μπορεί να εγγραφεί στο σύστημα εντοπισμού και αποκλεισμού και να κοινοποιηθεί στα ενδιαφερόμενα πρόσωπα και οντότητες που σχετίζονται με την ανάθεση ή την εκτέλεση της σύμβασης επιχορήγησης.

Στη δήλωση που περιλαμβάνεται στο έντυπο αίτησης, ο κύριος αιτών πρέπει να δηλώσει ότι ο ίδιος/ίδια και ο συν-αιτούντας/τές δεν βρίσκονται σε καμία από αυτές τις καταστάσεις.

Σε περίπτωση ανάθεσης σύμβασης επιχορήγησης κατά την Φάση 2, ο κύριος αιτών θα γίνει επιχορηγούμενος και θα είναι ο κύριος συνομιλητής με τον κύριο δικαιούχο / εταίρο που υλοποιεί την επιχορήγηση του έργου INTECMED. Μπορεί να εκπροσωπεί και να ενεργεί για λογαριασμό οποιουδήποτε άλλου συν-επιχορηγούμενου (εάν υπάρχει) και να συντονίζει το σχεδιασμό και την υλοποίηση της δράσης.

**[Συν-αιτούντες]**

* Οι συν-αιτούντες (εάν υπάρχουν) συμμετέχουν στο σχεδιασμό και την υλοποίηση της δράσης και οι δαπάνες είναι επιλέξιμες με τον ίδιο τρόπο με αυτές που επιβαρύνουν τον κύριο αιτών.
* Οι συν-αιτούντες (εάν υπάρχουν) πρέπει να πληρούν τα κριτήρια επιλεξιμότητας που ισχύουν για τον ίδιο τον κύριο αιτών.
* Οι συν-αιτούντες (εάν υπάρχουν) πρέπει να υπογράψουν την εντολή στο έντυπο αίτησης επιχορήγησης.
* Σε περίπτωση ανάθεσης της σύμβασης επιχορήγησης, ο/οι συν-αιτών/αιτούντες (εάν υπάρχουν) θα γίνουν συν-επιχορηγούμενοι στη δράση (μαζί με τον επιχορηγούμενο).

# Επιλεξιμότητα των προτάσεων

Ισχύουν επίσης τα ακόλουθα κριτήρια επιλεξιμότητας των προτάσεων:

1. Οι προτάσεις πρέπει να οραματίζονται μια καινοτόμο επιχειρηματική ιδέα, σύμφωνα με τουλάχιστον ένα από τα ακόλουθα κριτήρια:

|  |  |
| --- | --- |
| Χώρα/Περιφέρεια | Επιλεξιμότητα καινοτόμου επιχειρηματικής ιδέας |
| Ελλαδα/Δυτ.Ελλάδας | - Επιχειρηματική δραστηριοτητα που προκύπτει από δράσεις Έρευνας & Ανάπτυξης & Καινοτομίας ή καινοτόμα επιχειρηματικά μοντέλα  - Νέα προϊόντα/υπηρεσίες σε υφιστάμενες εταιρείες, που προκύπτουν από δραστηριότητες Έρευνας & Ανάπτυξης & Καινοτομίας |

1. Πρέπει να έχουν διασυνοριακή φιλοδοξία, με στόχο σαφείς οικονομικές και κοινωνικές επιπτώσεις.
2. Κάθε κύριος αιτών μπορεί να υποβάλει πολλές προτάσεις. Ωστόσο, μόνο η πρόταση με την υψηλότερη βαθμολογία θα υποστηρίζεται από το INTECMED, σε περίπτωση που περισσότερες από μία από αυτές βρίσκονται στη σύντομη λίστα των 12 αιτήσεων που θα επιλεγούν στην στην Περιφέρεια Δυτικής Ελλάδας .
3. Η παρουσίαση της πρότασης ενώπιον της επιτροπής αξιολόγησης θα είναι υποχρεωτική για τους αιτούντες.

# Ρήτρες και Κώδικας Δεοντολογίας

α) Απουσία σύγκρουσης συμφερόντων

Ο κύριος αιτών δεν πρέπει να θίγεται από καμία σύγκρουση συμφερόντων και δεν πρέπει να έχει καμία ισοδύναμη σχέση από αυτή την άποψη με άλλους αιτούντες ή μέρη που εμπλέκονται στις ενέργειες. Οποιαδήποτε προσπάθεια από τον αιτούντα να λάβει εμπιστευτικές πληροφορίες, να συνάψει παράνομες συμφωνίες με ανταγωνιστές ή να επηρεάσει την επιτροπή αξιολόγησης ή τον κύριο δικαιούχο / εταίρο του έργου κατά τη διαδικασία εξέτασης, διευκρίνισης, αξιολόγησης και σύγκρισης των αιτήσεων θα οδηγήσει στην απόρριψη της αίτησής του και μπορεί να επιφέρει διοικητικές κυρώσεις.

Όλα τα μέλη της επιτροπής επιλογής θα υπογράψουν συμφωνητικό περί μη αποκάλυψης στοιχείων και πληροφοριών.

β)Σεβασμός των ανθρωπίνων δικαιωμάτων καθώς και της περιβαλλοντικής νομοθεσίας και των βασικών προτύπων εργασίας

Ο κύριος αιτών και το προσωπικό του πρέπει να εφαρμόζουν την συμμόρφωση τους απέναντι στα ανθρώπινα δικαιώματα. Ειδικότερα και σύμφωνα με την ισχύουσα πράξη, οι αιτούντες στους οποίους έχουν ανατεθεί συμβάσεις πρέπει να συμμορφώνονται με την περιβαλλοντική νομοθεσία, συμπεριλαμβανομένων των πολυμερών περιβαλλοντικών συμφωνιών, και με τα βασικά πρότυπα εργασίας όπως ισχύουν και όπως ορίζονται στις σχετικές συμβάσεις της Διεθνούς Οργάνωσης Εργασίας (όπως οι συμβάσεις σχετικά με την ελευθερία του συνεταιρίζεσθαι και τις συλλογικές διαπραγματεύσεις, την εξάλειψη της καταναγκαστικής και υποχρεωτικής εργασίας, την κατάργηση της παιδικής εργασίας).

**Μηδενική ανοχή στην σεξουαλική εκμετάλλευση και την σεξουαλική κακοποίηση:**

Η Ευρωπαϊκή Επιτροπή εφαρμόζει πολιτική «μηδενικής ανοχής» σε σχέση με κάθε παράνομη συμπεριφορά που έχει αντίκτυπο στην επαγγελματική αξιοπιστία του αιτούντος.

Απαγορεύεται η σωματική κακοποίηση ή τιμωρία ή απειλές σωματικής κακοποίησης, σεξουαλικής κακοποίησης ή εκμετάλλευσης, παρενόχλησης και λεκτικής κακοποίησης, καθώς και άλλες μορφές εκφοβισμού.

γ) Καταπολέμηση της διαφθοράς και της δωροδοκίας

Ο κύριος αιτών πρέπει να συμμορφώνεται με όλους τους ισχύοντες νόμους και κανονισμούς και κώδικες που σχετίζονται με την καταπολέμηση της δωροδοκίας και της διαφθοράς. Ο Επικεφαλής Δικαιούχος / Συνεργάτης του έργου και οι φορείς του Προγράμματος διατηρούν το δικαίωμα να αναστείλουν ή να ακυρώσουν την επιχορήγηση εάν ανακαλυφθούν πρακτικές διαφθοράς οποιουδήποτε είδους σε οποιοδήποτε στάδιο της διαδικασίας ανάθεσης ή κατά την εκτέλεση της σύμβασης. Για τους σκοπούς της παρούσας διάταξης, «πρακτικές διαφθοράς» είναι η προσφορά δωροδοκίας, δώρου, φιλοδωρήματος ή προμήθειας σε οποιοδήποτε πρόσωπο ως κίνητρο ή ανταμοιβή για την εκτέλεση ή την αποχή από οποιαδήποτε πράξη που σχετίζεται με την ανάθεση σύμβασης ή την εκτέλεση σύμβασης έχει ήδη ολοκληρωθεί.

δ) Παράβαση υποχρεώσεων, παρατυπίες ή απάτη

Ο Επικεφαλής Δικαιούχος / Συνεργάτης του έργου και οι φορείς του Προγράμματος διατηρούν το δικαίωμα να αναστείλουν ή να ακυρώσουν τη διαδικασία, όταν η διαδικασία ανάθεσης αποδεικνύεται ότι έχει υποστεί παράβαση υποχρεώσεων, παρατυπίες ή απάτη. Εάν διαπιστωθεί παράβαση υποχρεώσεων, παρατυπίες ή απάτη μετά την ανάθεση της σύμβασης, ο δικαιούχος του έργου μπορεί να απέχει από τη σύναψη της σύμβασης.

# Τρόπος υποβολής αίτησης και διαδικασίες που πρέπει να ακολουθηθούν

# Μορφές αιτήσεων

Οι υποψήφιοι καλούνται να υποβάλουν αίτηση χρησιμοποιώντας το υπόδειγμα του έντυπου αίτησης, καθώς και άλλα πρότυπα, που επισυνάπτονται σε αυτές τις οδηγίες:

|  |  |
| --- | --- |
| **Κωδικός** | **Τίτλος** |
| 1 | Έντυπο αίτησης για συμμετοχή στο πρόγραμμα καθοδήγησης |
| 1β | Προκαταρκτικές χρηματοοικονομικές προβλέψεις |

Να ληφθεί υπόψη ότι θα αξιολογηθούν μόνο το έντυπο αίτησης και τα παραρτήματα που έχουν δημοσιευτεί, τα οποία και πρέπει να συμπληρωθούν. Ως εκ τούτου, είναι εξαιρετικά σημαντικό τα έγγραφα αυτά να περιέχουν όλες τις σχετικές πληροφορίες σχετικά με τη δράση.

Οι υποψήφιοι πρέπει να υποβάλουν αίτηση στα ελληνικά για την Ελλάδα. Δεν θα γίνονται δεκτές χειρόγραφες αιτήσεις.

Επιπλέον, οι αιτούντες θα κληθούν να προσκομίσουν τα ακόλουθα διοικητικά έγγραφα:

|  |  |
| --- | --- |
| Χώρα/Περιφέρεια | Διοικητικά έγγραφα για την υποβολή |
| Ελλαδα/Δυτ.Ελλάδας | * Για τα νομικά πρόσωπα:   Εκτύπωση Στοιχείων Μητρώου από TAXISNET  Προφίλ του νομικού προσώπου   * Για τα φυσικά πρόσωπα:   Δελτίο Αστυνομικής Ταυτότητας και  Βιογραφικό Σημείωμα |

Οποιοδήποτε σφάλμα που σχετίζεται με τις διοικητικές πληροφορίες των αιτούντων θα κοινοποιείται κατά τη διάρκεια μιας περιόδου διευκρίνισης πριν από την τεχνική αξιολόγηση των αιτήσεων, σύμφωνα με επιλέξιμα κριτήρια. Οι αιτούντες θα έχουν προθεσμία 7 ημερών για να παράσχουν τις πληροφορίες πριν από την απόρριψη της αίτησης.

# Διαδικασία αίτησης

Οι αιτήσεις πρέπει να υποβάλλονται μέσω των παρακάτω καναλιών:

|  |  |
| --- | --- |
| Χώρα/Περιφέρεια | Κανάλια Υποβολής |
| Ελλαδα/Δυτ.Ελλάδας | Φυσική υποβολή αίτησης σε κλειστό φάκελο ή μέσω email |

Για φυσικές υποβολές (συστημένη αλληλογραφία, ιδιωτική υπηρεσία ταχυμεταφορών ή με παράδοση στο χέρι):

• Οι αιτήσεις πρέπει να υποβληθούν σε σφραγισμένο φάκελο με συστημένη επιστολή, ιδιωτική υπηρεσία ταχυμεταφορών ή ιδιοχείρως (θα δοθεί στον παραλήπτη αποδεικτικό παραλαβής με υπογραφή και ημερομηνία) στην παρακάτω διεύθυνση:

|  |  |
| --- | --- |
| Χώρα/Περιφέρεια | Κανάλια Υποβολής |
| Ελλαδα/Δυτ.Ελλάδας | *Επιμελητήριο Αχαΐας*  *Μιχαλακοπούλου 58, 26221, Πάτρα*  *Πρωτόκολλο 1ου ορόφου – Τμήμα Γραμματείας*  *Τηλ: +30 2610 277 779, +30 2610 241 244* |

* Αιτήσεις που αποστέλλονται μόνο με οποιοδήποτε άλλο μέσο [[2]](#footnote-3) (π.χ. με φαξ) ή παραδίδονται σε άλλες διευθύνσεις θα απορρίπτονται.
* Οι αιτήσεις πρέπει να υποβληθούν σε ένα πρωτότυπο και 1 αντίγραφο σε μέγεθος Α4.
* Ο φάκελος πρέπει να φέρει την αναφορά **"Υποβολή πρότασης για την Πρόσκληση Εκδήλωσης Ενδιαφέροντος «Καινοτόμες Επιχειρηματικές Ιδέες» στα πλαίσια του έργου INTECMED’’**, μαζί, το πλήρες όνομα και τη διεύθυνση του κύριου αιτούντος, και τις λέξεις **«Να μην ανοιχθεί»**.

Για ηλεκτρονικές υποβολές (πλατφόρμα ή email): [ea@e-a.gr](mailto:ea@e-a.gr) & [projects@e-a.gr](mailto:projects@e-a.gr)

* Το θέμα του email πρέπει να περιλαμβάνει την αναφορά της πρόσκλησης για καινοτόμες επιχειρηματικές ιδέες στα πλαίσια του έργου INTECMED
* Σε περίπτωση φυσικής και ηλεκτρονικής υποβολής, το έντυπο αίτησης, ο προϋπολογισμός και το εννοιολογικό πλαίσιο πρέπει να περιέχουν ακριβώς την ίδια αίτηση με την έντυπη έκδοση.
* Σε περίπτωση που ο κύριος αιτών υποβάλει πολλές προτάσεις, αυτές πρέπει να αποστέλλονται χωριστά

# Προθεσμία υποβολής αιτήσεων

Η προθεσμία για την υποβολή των αιτήσεων είναι: **~~Δευτέρα 31 Ιανουαρίου 2022~~ Δευτέρα 28-02-2022 και ώρα 13:00.**

Αιτήσεις που θα υποβάλλονται μετά την προθεσμία αυτή θα απορρίπτονται αυτόματα.

# Περισσότερες πληροφορίες σχετικά με τη διαδικασία υποβολής αιτήσεων

Οι ερωτήσεις μπορούν να αποσταλούν με ηλεκτρονικό ταχυδρομείο το αργότερο 15 ημέρες πριν από τη λήξη της προθεσμίας για την υποβολή των αιτήσεων στις ακόλουθες διευθύνσεις ηλεκτρονικού ταχυδρομείου projects@e-a.gr, ea@e-a.gr, αναφέροντας σαφώς την πρόσκληση για καινοτόμες επιχειρηματικές ιδέες.

Ο εταίρος του έργου που πραγματοποιεί την πρόσκληση δεν έχει καμία υποχρέωση να παρέχει διευκρινίσεις σε ερωτήσεις που λαμβάνονται μετά την ημερομηνία αυτή. Οι απαντήσεις θα δοθούν το αργότερο 7 ημέρες πριν από τη λήξη της προθεσμίας για την υποβολή των αιτήσεων.

Για να διασφαλιστεί η ίση μεταχείριση των αιτούντων, ο κύριος δικαιούχος / εταίρος του έργου δεν μπορεί να δώσει προηγούμενη γνώμη σχετικά με την επιλεξιμότητα των αιτήσεων και του ελέγχου εγγράφων.

Όλες οι σχετικές ερωτήσεις και απαντήσεις, καθώς και άλλες σημαντικές ειδοποιήσεις προς τους αιτούντες κατά τη διάρκεια της διαδικασίας αξιολόγησης, θα δημοσιευθούν στον ιστότοπο του έργου INTECMED <https://www.enicbcmed.eu/projects/intecmed>, εφόσον παραστεί ανάγκη. Συνιστάται λοιπόν να συμβουλεύεστε τακτικά τον προαναφερθέντα ιστότοπο για να ενημερώνεστε για τις ερωτήσεις και απαντήσεις που δημοσιεύονται.

# Αξιολόγηση και επιλογή αιτήσεων

Οι αιτήσεις θα εξεταστούν και θα αξιολογηθούν από την περιφερειακή επιτροπή αξιολόγησης, σε συνεργασία με την περιφερειακή συμμαχία για τη μεταφορά καινοτομίας. Όλες οι αιτήσεις θα αξιολογηθούν σύμφωνα με τα ακόλουθα βήματα και κριτήρια.

Εάν η εξέταση της αίτησης αποκαλύψει ότι η προτεινόμενη δράση δεν πληροί τα **κριτήρια επιλεξιμότητας** που αναφέρονται στην Ενότητα 4, η αίτηση θα απορριφθεί σε αυτή τη βάση.

1. **ΒΗΜΑ 1: ΑΝΟΙΓΜΑ ΑΙΤΗΣΕΩΝ ΚΑΙ ΔΙΟΙΚΗΤΙΚΟΙ ΕΛΕΓΧΟΙ. ΕΠΑΛΗΘΕΥΣΗ ΕΠΙΛΕΞΙΜΟΤΗΤΑΣ ΤΩΝ ΑΙΤΟΥΝΤΩΝ**

Κατά το άνοιγμα και τον διοικητικό έλεγχο, θα αξιολογηθούν τα ακόλουθα:

• Εάν έχει τηρηθεί η προθεσμία. Διαφορετικά, η αίτηση θα απορριφθεί αυτόματα.

• Εάν η αίτηση πληροί όλα τα κριτήρια που καθορίζονται στην επιλεξιμότητα των δράσεων. Διαφορετικά, η αίτηση μπορεί να απορριφθεί σε αυτή τη βάση και η αίτηση δεν θα αξιολογηθεί περαιτέρω.

• Εάν η αίτηση πληροί όλα τα κριτήρια που καθορίζονται στη διοικητική λίστα ελέγχου της αίτησης, διαφορετικά τα έγγραφα που λείπουν θα ζητηθεί να υποβληθούν εντός 7 ημερών.

• Οι ελλιπείς αιτήσεις μπορούν να απορριφθούν.

1. **ΒΗΜΑ 2: ΑΞΙΟΛΟΓΗΣΗ ΤΩΝ ΑΙΤΗΣΕΩΝ**

**(α) Τεχνική Αξιολόγηση**

Οι αιτήσεις που θα περάσουν τον έλεγχο ανοίγματος και τους διοικητικούς ελέγχους θα αξιολογηθούν περαιτέρω τεχνικά ως προς την ποιότητά τους. Θα αξιολογηθούν χρησιμοποιώντας τα κριτήρια αξιολόγησης που φαίνονται παρακάτω.

**Κριτήρια Αξιολόγησης για την Φάση 0- Επιλογή των 12 ιδεών**

|  |  |
| --- | --- |
| **Κριτήριο** | **Μέγιστος Βαθμός** |
| **Αξιολόγηση υποψηφίων** |  |
| **1. ΕΠΙΧΕΙΡΗΜΑΤΙΚΗ ΔΡΑΣΤΗΡΙΟΤΗΤΑ** | **20** |
| Πρόταση προστιθέμενης αξίας | 5 |
| Τμηματοποίηση πελατών | 3 |
| Προοπτική αγοράς | 5 |
| Ποιότητα επιχειρηματικού μοντέλου | 3 |
| Διαφοροποίηση από ανταγωνιστές | 4 |
| **2. ΚΑΙΝΟΤΟΜΙΑ** | **30** |
| Επιχείρηση που βασίζεται σε δραστηριότητες και αποτελέσματα Έρευνας &Ανάπτυξης και Καινοτομίας | 10 |
| Επίπεδο Τεχνολογικής Ετοιμότητας | 10 |
| Τεχνολογική συνάφεια | 5 |
| Προστασία πνευματικής ιδιοκτησίας | 5 |
| **3.ΟΜΑΔΑ** | **30** |
| Ατομική έναντι Ομαδικής Πρότασης | 3 |
| Σύνδεση με ερευνητικό οικοσύστημα | 8 |
| Προηγούμενη επαγγελματική εμπειρία | 8 |
| Συμπληρωματικότητα της ομάδας | 8 |
| Συμμετοχή γυναικών | 3 |
| **4.ΑΝΤΙΚΤΥΠΟΣ** | **10** |
| Επεκτασιμότητα και δυνατότητες ανάπτυξης | 3 |
| Διεθνοποίηση και διασυνοριακή προσέγγιση | 2 |
| Κοινωνικός αντίκτυπος: προσέλκυση ταλέντων, καταρτισμένοι επαγγελματίες | 1 |
| Κοινωνικός αντίκτυπος: ένταξη, δημιουργία θέσεων εργασίας | 2 |
| Περιβαλλοντική επίπτωση | 1 |
| Προσέλκυση επενδύσεων | 1 |
| **5.ΣΚΟΠΙΜΟΤΗΤΑ** | **10** |
| Οικονομική βιωσιμότητα | 5 |
| Βιωσιμότητα αγοράς | 2 |
| Τεχνική βιωσιμότητα | 3 |

**(β) Συνέντευξη**

Επιπλέον, όλοι οι επιλέξιμοι υποψήφιοι θα κληθούν να παρουσιάσουν την επιχειρηματική τους ιδέα σε ιδιωτική συνέντευξη (30 – 60 λεπτά) με την περιφερειακή επιτροπή επιλογής, για να διασφαλιστεί η εμπιστευτικότητα σε αυτά τα πρώτα στάδια. Αυτή η συνέντευξη θα βοηθήσει στην καλύτερη κατανόηση του πεδίου και των λεπτομερειών της επιχειρηματικής ιδέας.

**(γ) Βαθμολογική κατάταξη**

Μετά την αξιολόγηση θα καταρτιστεί πίνακας με τις αιτήσεις που κατατάσσονται ανάλογα με τη βαθμολογία τους. Οι 12 αιτήσεις με τη μεγαλύτερη βαθμολογία θα επιλεγούν προσωρινά (τηρώντας τον περιορισμό των 4 θέσεων κατ' ανώτατο όριο για ήδη υπάρχουσες εταιρείες που περιγράφεται στο σημείο 4.1).

Επιπλέον, θα καταρτιστεί εφεδρικός πίνακας με τα ίδια κριτήρια. Αυτή η λίστα θα χρησιμοποιηθεί εάν κάποιος από τους αιτούντες που αρχικά επιλέχθηκαν αρνηθεί την πρόσκληση για συμμετοχή στο Πρόγραμμα Καθοδήγησης.

Η περιφερειακή επιτροπή διατηρεί το δικαίωμα να μην κατανείμει όλες τις θέσεις εάν οι προτάσεις δεν πληρούν τις απαιτήσεις ποιότητας.

# Κοινοποίηση των αποτελεσμάτων της αξιολόγησης

Οι υποψήφιοι θα ενημερωθούν γραπτώς (με email) για την απόφαση της επιτροπής αξιολόγησης σχετικά με την αίτησή τους και, σε περίπτωση απόρριψης, τους λόγους της αρνητικής απόφασης. Ο αιτών που πιστεύει ότι έχει ζημιωθεί από σφάλμα ή παρατυπία κατά τη διαδικασία ανάθεσης μπορεί να υποβάλει ένσταση, σύμφωνα με την κάτωθι διαδικασία:

Οποιοδήποτε ένσταση θα πρέπει να αποσταλεί, εντός 7 ημερών από την απόφαση της επιτροπής αξιολόγησης, μέσω email στις ακόλουθες διευθύνσεις email: [ea@e-a.gr](mailto:ea@e-a.gr) , [projects@e-a.gr](mailto:projects@e-a.gr) and [karacap@upatras.gr](mailto:karacap@upatras.gr)

Ο κύριος αιτών θα πρέπει να αναφέρει στο θέμα του email τη φράση «Ένσταση για τα Αποτελέσματα της για την Πρόσκληση Εκδήλωσης Ενδιαφέροντος «Καινοτόμες Επιχειρηματικές Ιδέες» στα πλαίσια του έργου INTECMED’’

Όσοι υποψήφιοι επιλεγούν θα κληθούν να υπογράψουν συμφωνητικό σχετικά με τις υπηρεσίες που θα παρέχει το έργο INTECMED μέσω του Προγράμματος Kαθοδήγησης (mentorship). Η συμφωνία αυτή θα περιλαμβάνει επίσης τις δεσμεύσεις που αποκτήθηκαν από τους δικαιούχους, προκειμένου να λάβουν αυτές τις υπηρεσίες.

Σε περίπτωση που κάποιο από τα 12 επιλεγμένα έργα ανά χώρα απορρίψει τη συμφωνία, θα ειδοποιηθεί το επόμενο έργο στον εφεδρικό κατάλογο.

Μόλις επιβεβαιωθούν οι 12 πρωτοβουλίες ανά περιοχή, θα δημοσιευτεί η τελική λίστα και θα δοθούν περαιτέρω οδηγίες για τα επόμενα βήματα. Η έναρξη του Προγράμματος Kαθοδήγησης (mentorship) έχει προγραμματιστεί για τον Μάρτιο του 2022.

# Προβολή

Οι επιλεγμένοι υποψήφιοι, ως συμμετέχοντες του Προγράμματος Kαθοδήγησης (Mentorship) του έργου INTECMED, πρέπει να συμμορφώνονται με τους στόχους και τις προτεραιότητες του έργου και να εγγυώνται την προβολή της χρηματοδότησης απο την ΕΕ (βλ. [Απαιτήσεις επικοινωνίας και προβολής για τις εξωτερικές δράσεις της ΕΕ](https://ec.europa.eu/europeaid/sites/devco/files/communication-visibility-requirements-2018_en.pdf)).

# Πνευματική ιδιοκτησία

Η ιδιοκτησία της ιδέας ή του έργου που παρουσιάζεται θα παραμείνει στην ιδιοκτησία του αιτούντος, χωρίς να εκχωρεί στους συνεργάτες του έργου κανένα δικαίωμα ιδιοκτησίας υποβάλλοντάς το στο πρόγραμμα.

# Απόρρητο και προστασία προσωπικών δεδομένων

Οι εταίροι και οι αιτούντες του έργου INTECMED αναλαμβάνουν την υποχρέωση να διατηρούν οποιεσδήποτε πληροφορίες ανταλλάσσονται με αυστηρούς όρους εμπιστευτικότητας, καθώς και να μην αποκαλύπτουν σε τρίτους (εκτός από αυτούς που εμπλέκονται στη διαδικασία αξιολόγησης) ούτε εν όλω ούτε εν μέρει τις πληροφορίες και την τεκμηρίωση που έχουν λάβει από το άλλο Μέρος. Μόνο τα βασικά δεδομένα της υποβληθείσας πρότασης (τίτλος, γενική περιγραφή, εικόνα και όνομα του αιτούντος) θα μπορούσαν να υπόκεινται σε γνωστοποίηση για λόγους επικοινωνίας. Αυτή η υποχρέωση εμπιστευτικότητας θα παραμείνει σε ισχύ ακόμη και μετά τη λήξη του προγράμματος καθοδήγησης.

Κανονισμοί που εφαρμόζονται για τη συμμόρφωση με όλους τους ισχύοντες εθνικούς και κοινοτικούς κανονισμούς, για την προστασία των προσωπικών δεδομένων:

|  |  |
| --- | --- |
| Χώρα | Κανονισμοί για την προστασία των προσωπικών δεδομένων |
| Ελλάδα | Γενική Οδηγία Προστασίας Δεδομένων (ΕΕ) 2016/679 (GDPR), ν. 4624/2019, ν. 2472/1997 και ν. 3471/2006 στον τομέα των ηλεκτρονικών επικοινωνιών |

# Αποδοχή των βάσεων και της νομοθεσίας

Η συμμετοχή στην πρόσκληση προϋποθέτει την πλήρη αποδοχή αυτών των κανόνων και την παραίτηση από κάθε είδους αξίωση από τους υποψηφίους. Όλοι οι όροι που αναφέρονται σε αυτούς τους Όρους και Προϋποθέσεις δεν επιτρέπεται να μειωθούν, αλλά μπορούν να επεκταθούν ή να διορθωθούν όσοι εξυπηρετούν την ανάπτυξη των Προγραμμάτων Καθοδήγησης (Mentorship) του έργου INTECMED, δημοσιεύοντάς τους στον ιστότοπό της όσο το δυνατόν νωρίτερα. Εάν κάποιος από τους όρους αυτών των βάσεων δεν μπορεί να εκτελεστεί κυριολεκτικά με τους δικούς του όρους, αυτοί θα προσαρμόζονται με σεβασμό όσο το δυνατόν περισσότερο στο πνεύμα της τρέχουσας διατύπωσης. Αυτοί οι κανόνες θα είναι διαθέσιμοι ανά πάσα στιγμή στον ιστότοπο <https://www.enicbcmed.eu/projects/intecmed>.

Επομένως, τα Προγράμματα Καθοδήγησης(Mentorship) του έργου INTECMED, μπορούν να τροποποιηθούν, να διακοπούν ή/και να ακυρωθούν εάν το απαιτούν δικαιολογημένες περιστάσεις.

Η εφαρμογή αυτών των βάσεων θα διέπεται από την εθνική νομοθεσία και σε περίπτωση ασυμφωνιών στην ερμηνεία ή την εφαρμογή του παρόντος εγγράφου, τα μέρη αναλαμβάνουν να καταβάλουν κάθε δυνατή προσπάθεια για μια φιλική επίλυσή τους. Για κάθε διαφορά που δεν είναι δυνατόν να επιλυθεί σύμφωνα με τα οριζόμενα, αποκλειστικά αρμόδια είναι τα δικαστήρια που εδρευουν στην Πάτρα.

# Κατάλογος παραρτημάτων

Παράρτημα Α. Πρόσκληση επιχορηγήσεων

Παράρτημα 1: Έντυπο αίτησης προγράμματος καθοδήγησης

Παράρτημα 1β. Προκαταρκτικές οικονομικές προβλέψεις

# Πληροφορίες

Για περισσότερες πληροφορίες επικοινωνήστε με τον Τεχνικό Υπεύθυνο του έργου κ. Κώστα Γιωτόπουλο στο email [projects@e-a.gr](mailto:projects@e-a.gr) και στο τηλέφωνο 2610 241244.

Ο Πρόεδρος του Δ.Σ. του Επιμελητηρίου Αχαΐας

Πλάτων Μαρλαφέκας

1. EC Regulation 897/2014. <https://eur-lex.europa.eu/legal-content/FR/TXT/PDF/?uri=CELEX:32014R0897&from=IT>

   EC Regulation 966/2012 (article 106/parag1 & article 107) <https://eur-lex.europa.eu/legal-content/EN/ALL/?uri=celex%3A32012R0966> [↑](#footnote-ref-2)
2. Οι αιτήσεις μπορούν επίσης να υποβληθούν μέσω ενός ασφαλούς συστήματος ηλεκτρονικής υποβολής, υπό τον όρο ότι δεν διασφαλίζεται η πρόσβαση σε κανένα μέλος του προσωπικού του δικαιούχου του έργου πριν από την έναρξη της συνεδρίας των προτάσεων. [↑](#footnote-ref-3)